ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
13 ต.ค. 2558

ตลาดหุ้น
แนวโน้มภาคบ่าย: ย่อตัวลงตามภูมิภาค
เช้านี้ตัวเลขส่งออก-นำเข้าของจีนกดดันตลาดหุ้นภูมิภาคจากการนำเข้าของจีนที่ชะลอตัวอย่างหนักต่อเนื่อง แม้ว่าตัวเลขส่งออกเดือนก.ย.ดีกว่าที่ Consensus คาดไว้ โดยในรูปเงินหยวนปรับลดลง   -1.1% y-y เทียบกับ ที่คาดไว้ -7.4% y-y ขณะที่การนำเข้ายังคงต่ำ   กว่าคาดเล็กน้อย โดยออกมาที่ -17.7% y-yเทียบกับที่คาดไว้ที่ -16.4% y-y ขณะที่หากเทียบในรูปดอลลาร์สหรัฐ การส่งออกจะลดลงถึง -3.7% y-y และนำเข้าลดลง -20.4% y-y 
เริ่มเห็นสัญญาณชะลอตัวลงของการเข้าซื้อสุทธิของต่างชาติ ขณะที่เห็นแรงขายสุทธิจากนักลงทุนสถาบันหลังค่า P/E’58 ของตลาดหุ้นไทยปรับสูงกว่า 15x (~1386 จุด) ขณะที่ บัญชี บล. ซื้อสุทธิสะสมตั้งแต่ต้นเดือนแล้วราว 9 พันลบ. 
คาดว่านักลงทุนอาจหันมาให้น้ำหนักกับปัจจัยภายในมากขึ้นโดยเฉพาะผลประกอบการไตรมาส 3  โดยมองกรอบการซื้อขายบ่ายนี้ที่ 1397 – 1409 จุด มองว่าการปรับขึ้นค่อนข้างจำกัดและอาจเห็นแรงทยอยขายทำกำไร
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,404.33 เปลี่ยนแปลง -8.16 จุด
มูลค่าการซื้อขาย 23,286 ลบ.
 กราฟ 60 นาที อ่อนตัวลง พร้อมสัญญาณขายจากเครื่องมือ Modi. Sto. ซึ่งเข้าใกล้เขต Oversold แล้ว มองเป็นการพักตัวในกรอบทางขึ้น รอรับเมื่ออ่อนตัว แนวรับ 1400, 1390 จุด แนวต้าน 1417 จุด
 
หุ้น/ราคา         ความเห็น
KKC     3.86    ผ่านแนวต้านย่อยบริเวณ 3.84 บาท เครื่องมือตัวหลักๆ เริ่มปรับค่าขึ้น แนวโน้มดี “เก็งกำไร” แนวรับ 3.82 แนวต้าน 4.02, 4.12  Cut loss 3.76  บ.
PK      5.20    ราคาค่อยๆ ปรับตัวขึ้น สอดคล้องกับเครื่องมือ Modi. Sto. ที่ให้สัญญาณบวกเหนือเส้น 50 น่าลุ้นฟื้นตัว  “เก็งกำไร”  แนวรับ 5.10 แนวต้าน  5.50, 5.80 Cut loss 4.96  บ.
AUCT   13.60    ดีดตัวขึ้นด้วยแท่งเทียนที่เป็น Bullish เครื่องมือ MACD ให้สัญญาณซื้อเหนือเส้น Zero Line มองน้ำหนักอยู่ในทางขึ้น “เก็งกำไร” แนวรับ 13.40  แนวต้าน  14.40 Cut loss 13.00 บ.
ตลาดอนุพันธ์
กลยุทธ์
Series/ ราคา     ความเห็น
S50Z15  911.30   Long ที่เปิดไว้ 915 จุด ตัดขาดทุนไปตอนเช้า สถานะใหม่  Short ที่ 915 จุด เป้าทำกำไร 908 จุด ตัดขาดทุนเหนือ 917 จุด
CKZ15    28.85   Long เปิดได้ตอนเช้าที่ 28.64 บาท รอทำกำไร 29.30 บาท ตัดขาดทุนหากหลุด 28.20 บาท
GFV15    19,520  Long ตอนเช้ายังไม่ได้ รอเปิดอีกครั้งที่ 19,450 บาท เป้าหมายทำกำไร 19,600 บาท ตัดขาดทุนหากหลุด 19,380 บาท
BRV15    1,794   Long เปิดได้ที่ 1,799 บาท ถือต่อถ้าไม่หลุด 1,788 บาทรอทำกำไร 1,825 บาท
USDZ15   35.68   Short ได้ที่ 35.53 บาท แต่ตัดขาดทุนไป สถานะใหม่ Long ที่ 35.60 บาท เป้าหมายทำกำไร 35.67 บาท ตัดขาดทุนหากหลุด 35.58 บาท
อนุพันธ์เด่นเชิงเทคนิค
S50Z15 / ราคาปิด 911.30 จุด เปลี่ยนแปลง -8.60 จุด
กราฟ 10 นาที ย่อตัวลงมา เครื่องมือ MACD อยู่ใต้เส้น Zero Line มองเป็นการพักตัวในกรอบทางขึ้น รอรับเมื่ออ่อนตัว ตราบที่ไม่หลุด 900 จุดลงมา รับ 909, 904 จุด แนวต้าน 915, 920 จุด